પોલીસની ડ્યૂટીમાં પર્સનલ લાઈફ-સ્ટાઈલનો ભોગ લેવાઈ જતો હોય છે. આપની ડેઈલી રૂટિન લાઈફ સ્ટાઈલ કેવી છે એ પૂછતાં સરોજજી કહે છે, ‘જુઓ, હું ખૂબ હેલ્થ કોન્સિયસ છું. મારી ફિટનેસ બાબતે હંમેશાં એલર્ટ રહું છું. બાળપણથી જ ખેતરમાં કામ કર્યું છે એટલે પરિશ્રમથી શરીર કસાયેલું છે. આ ઉપરાંત હાલમાં પણ ડેઈલી યોગા અને એક્સરસાઈઝ મારા શિડ્યુલમાં હોય છે. આ ઉપરાંત સ્પોર્ટસમાં પણ મારી રુચિ છે, ખાસ કરીને એડવેન્ચર અને માઉન્ટેનિયરિંગ મને ખૂબ પસંદ હોવાથી ઘણાં માઉન્ટેન સર કરી ચૂકી છું.’ તેમને કવિતા અને લેખનનો ઘણો શોખ છે. તેમણે ‘ઉજાસ’ નામે પુસ્તક પણ લખ્યું છે. સમય મળે ત્યારે અચૂક કવિતા લખે છે. તેમની લખેલી આ કવિતા ખાસ સમજવા જેવી છે.